608 
hvad der da burde foretages. Man kom da til at tænke 
paa, hvad der var foretaget i det praktiske England, som 
i en saa lang Række af Aar havde stredet imod Foran¬ 
staltninger, hvorved den personlige Frihed blev hæmmet; 
men i det sidste Decennium var der kommet et fuldstæn¬ 
digt Omslag i Stemningen; der var fremkommet en Række 
almindelige Sundhedslove og specielle Sundhedslove, og 
gjennem dem alle gik det Princip, at det enkelte Individ 
havde lige saa megen Ret til at fordre Beskyttelse tor sin 
Sundhed som for sin Eiendom og politiske Frihed, og at 
det var Statens Pligt at sørge for, at den Jordbund, hvor- 
paa han levede, var saa ren som muligt, og det Vand, han 
drak, var saa sundt som muligt. Man skulde altsaa se at 
komme bort fra Sundhedsvedtægterne, hvis Nytte var meget 
tvivlsom, og se at faa vedtaget Love, først og fremmest 
da for Latrinvæsenets Indretning. Hvorledes denne burde 
være, derom vare Meningerne meget forskjellige, men det 
forekom dog Taleren, at der gjennem de sidste Aars For¬ 
handlinger derom gik — om han maatte bruge det Udtryk 
— en rød Traad om den Vei, der burde følges. De 
Herrer kjendte Systemerne: Kanalisationssystemet, Tønde¬ 
systemet og Grubesystemet. Det sidste har forskjellige 
Afskygninger, men maa i det hele taget absolut forkastes 
som Princip. Den større Mængde exkrementitiale Stoffer, 
som derved opsamles, Vanskeligheden, ja, næsten Umulig¬ 
heden af ved Indførelsen af dette System at sikre sig imod, 
at Jordbunden gjennem trænges af farlige Bestanddele, kar 
ogsaa foranlediget, at man overalt, hvor en udviklet Sans 
er tilstede for Sundhedspleien, er kommen bort fra dette 
System. Jeg erindrer fra den hygieiniske Kongres for 15 
Aar siden, at Expeditionschef Kierulf ytrede ved Behand¬ 
lingen af dette Spørgsmaal, at al Grubesystem kun var 
tilladeligt, naar Gruberne dannedes af sammennittede Jern¬ 
plader. 
I en stor Del af Europas Byer har man indført Tønde¬ 
systemer af forskjellig Natur. Det kan ikke benegtes, at 
